Love You Mr. Arrogant

Love You Mr. Arrogant ialah sebuah siri drama televisyen Malaysia 2013 arahan Eoon Shuhaini, adaptasi dari novel 2012 dengan judul sama nukilan Aliesha Kirana terbitan Karya Seni.Budiey (24 September 2013). Drama bersiri Love You Mr. Arrogant Sensasi Selebriti. Dicapai pada 12 Februari 2014. Siri ini disiarkan di TV3 menerusi Slot Akasia mulai 25 September 2013 hingga 7 November 2013, menggantikan Cinta Jannah.‘Love You Mr. Arrogant’ gantikan Cinta Jannah mulai hari ini Rotikaya (25 September 2013). Dicapai pada 12 Februari 2014. Dibintangi oleh Zara Zya dan Azlee Khairi, drama ini mencatat sejarah tersendiri apabila mengumpul jumlah penonton keseluruhan seramai 4.6 juta sepanjang siarannya.Drama Love You Mr. Arrogant Raih 4.6 Juta Oh! Bulan (12 November 2013). Dicapai pada 12 Februari 2014.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan tentang Irham (Azlee Khairi) dan Zaara (Zara Zya) yang bertemu dalam satu kemalangan kecil yang tidak disengajakan. Keangkuhan Irham meminta Zaara membayar RM5000 sebagai ganti rugi. Puan Sri Maryam (Norish Karman) ingin menjodohkan dia dengan Sherry (Hanez Suraya) wanita yang tidak pernah dicintai.

Beberapa hari mengenali Zaara, Irham kemudian menyatakan hasratnya untuk memperisterikan Zaara bagi mengelak dirinya dari berkahwin dengan Sherry dan memenuhi syarat ayahnya, Tan Sri Zahir. Jika Irham tidak berkahwin dalam masa terdekat, syarikat Irham Holdings akan jatuh ke tangan sepupunya, Hadry. Irham tidak mahu syarikat yang dibangunkan oleh keluarganya itu jatuh ke tangan orang lain dan dia sanggup melakukan apa sahaja demi mempertahankannya.

Zaara amat terkejut dengan permintaan Irham. Malah, Irham sanggup menghubungi ibu bapa Zaara dan membuat pengakuan yang kononnya dia dan Zaara sedang bercinta dan dia ingin menghantar rombongan meminang Zaara. Perbuatan Irham itu membuatkan Zaara berasa terhina kerana baginya, Irham sengaja menggunakan alasan perkahwinan itu sebagai tanda Zaara membayar ganti rugi hutang kemalangan tempoh hari.

Akhirnya, Zaara rela menerima kehendak Ilahi demi menjaga maruah keluarga meskipun tiada perasaan cinta terhadap lelaki asing dalam hidupnya itu. Namun Zaara tidak menyangka bahawa keputusannya itu membuatkan hidupnya kacau-bilau dengan sikap ego Irham. Baru malam pertama sahaja dia sudah diuji apabila Irham tidak membenarkan Zaara tidur sekatil dengannya. Malah Zaara juga terpaksa bersabar ketika berdepan dengan layanan kurang mesra dari keluarga Irham.

Tanpa disedari, Zaara mula mencintai suaminya dalam diam. Walaupun Irham nampak kasar dan sombong tetapi Zaara dapat merasakan Irham mula mengambil berat tentang dirinya serta selalu melindunginya dari disakiti oleh Puan Sri Maryam dan Sherry.

Di saat pasangan itu mula mengecapi kebahagiaan, hubungan mereka diuji dengan kehadiran orang ketiga di mana Faisal, rakan sepejabat Zaara yang psiko dan menggilai Zaara sanggup menggunakan tipu helah jahat demi mendapatkan Zaara. Malah, Hadry juga mula sukakan Zaara dan sentiasa berusaha untuk mendekatinya. Ini membuatkan Irham berasa cemburu dan dihimpit dengan tekanan untuk mempertahankan rumah tangganya.

Malah, Irham juga mendapat berita tentang Puan Sri Maryam yang disahkan mengalami masalah jantung yang agak teruk. Puan Sri Maryam meminta Irham agar menunaikan hajatnya dengan mengahwini Sherry. Mengenangkan kesihatan Puan Sri Maryam yang semakin tenat itu membuatkan Zaara mengizinkan Irham untuk berkahwin dengan Sherry. Irham tersepit dengan keadaan yang menghimpit dirinya.

 Pelakon

 Pelakon utama
 Zara Zya sebagai Zaara Amirah
 Azlee Khairi sebagai Zafriel Irham
Pelakon pembantu utama
 Hanez Suraya sebagai Sherry
 Keith Foo sebagai Hadry Hakimi
 Anzalna Nasir sebagai Farizah

Pelakon pembantu
 Norish Karman sebagai Puan Sri Maryam
 Mustapha Kamal sebagai Tan Sri Zahir
 Raja Ilya sebagai Safiya
 Fezrul Khan sebagai Aidil
 Wan Raja sebagai Kekasih Gelap
 Fadilah Mansor sebagai Hajjah Aminah
 Idris Md Diah sebagai Haji Zaidi
 Aishah Ilias sebagai Zafrina
 Saharul Ridzwan sebagai Faisal/Faizal
 Alex Yanz sebagai Munir
 Chew Kin Wah sebagai Mr. Raymond
 Siti sebagai Siti Chubby

Pelakon kanak-kanak
 Adik NurFateha Iman sebagai Dania
 Adik Adam Iman sebagai Danish

Runut bunyi
Lagu tema drama ini, "Tetap Menantimu" dipersembahkan oleh Nomad.

Anugerah dan pencalonan

 Anugerah Tahun Kategori Pencalonan Keputusan Anugerah MeleTOP Era 2014 Program TV MeleTOP Love You Mr. Arrogant  Bintang TV MeleTOP Zara Zya  Anugerah Drama Festival Kuala Lumpur 2014 Pelakon Drama Lelaki Pilihan Azlee Khairi  Pelakon Drama Wanita Pilihan  Zara Zya  Pasangan Hero & Heroin Drama Pilihan Azlee Khairi dan Zara Zya  Barisan Pelakon Drama Pilihan Love You Mr. Arrogant  Anugerah Bintang Popular Berita Harian 2014 Gandingan Serasi di Layar Azlee Khairi dan Zara Zya 

Lihat juga
 Love You Mr. Arrogant (novel)
 Love You Mr Arrogant Raya

Rujukan

Pautan luar

 Love You Mr. Arrogant di iflix

Kategori:Rancangan TV3
Kategori:Siri drama televisyen Malaysia
Kategori:Drama Melayu 2013
Kategori:Drama terbitan Primeworks Studios
Kategori:Drama adaptasi novel di Malaysia